Hikaru Utada

Hikaru Utada (宇多田ヒカル Utada Hikaru) atau sering dipanggil Hikki merupakan seorang penyanyi wanita yang popular di Jepun. Utada dilahirkan di Amerika Syarikat pada 19 Januari1983. Bapanya, Utada Teruzane, ialah seorang penerbit manakala ibunya, Utada Junko, merupakan seorang penyanyi.Sejak melepaskan debut album Jepun beliau iaitu First Love yang menjadi album paling laris dalam sejarah Oricon. Hikaru mempunyai tiga daripada album Jepun beliau dalam senarai Top 10 album terlaris di Jepun (nombor 1,4,8). Lagu beliau dianggarkan telah dijual melebihi 52 juta rekod di seluruh dunia.

Tambahan pula, Hikaru kini dikenali di barat kerana membuat dua lagu tema untuk permainan video iaitu Kingdom Hearts, Simple And Clean (yang ditulis semula dalam bahasa Inggeris bagi single yang ke-10nya iaitu Hikari) dan juga untuk Kingdom Hearts II, Sanctuary (yang kemudiannya dirakam semula dengan lirik versi bahasa Jepun iaitu Passion untuk Kingdom Hearts II versi Jepun). Pada tahun 2007, single beliau iaitu Flavor Of Life mencapai nombor ke-2 dalam carta di seluruh dunia bagi muat turun digital tahunan dengan lebih 7.2 juta muat turun.

Hikaru bukan sahaja dikenali sebagai seorang penyanyi, malah dia juga terkenal sebagai seorang juara permainan video Tetris, dan pernah memperoleh markah sejumlah 99,999,999 dalam mod Endless dalam permainan Tetris DS. Utada juga merupakan duta rasmi bagi syarikat Nintendo.

Album

 Precious (1998) - kemunculan sulung Hikaru berbahasa Inggeris yang diterbitkan pada 28 Januari 1998 di Jepun. Kemudian album ini dilancarkan semula pada 31 Mac 1999. Menggunakan nama Cubic U. Terjual sebanyak 698,000 di Jepun
 First Love (1999) - Merupakan album pertama Hikaru di Jepun selepas kembali ke Tokyo dan berjaya terjual di seluruh dunia sebanyak 9,860,000 unit dan sebanyak 7,650,215 unit di Jepun.Albumnya juga merupakan album yang paling laris di Jepun dan sehingga kini tiada siapa yang dapat memecahkan rekod tersebut.
 Distance (2001) - album kedua Hikaru di Jepun yang dilancarkan pada 28 Mac 2001, hari yang sama pelancaran album Ayumi Hamasaki, A BEST. Album ini terjual 5,440,000 unit di seluruh dunia
 Deep River (2002) - album ketiga Utada di Jepun yang dilancarkan pada 9 Jun 2002. Album ini terjual 4,020,000 unit di seluruh dunia
 Utada Hikaru Single Collection Vol.1 (2004) - sebuah album kompilasi yang terjual sebanyak 3,400,000 unit di Jepun
 EXODUS (2004) - Kemunculan pertama bagi album bahasa Inggeris di Amerika Syarikat yang terjual 1,260,000 unit di seluruh dunia.
 Ultra Blue (2006) - album keempat Utada di Jepun mula dipasarkan di Jepun pada 14 Jun 2006 dan sehingga Jun 2006 telah terjual sehingga 500,000 unit di Jepun
 Heart Station (2008) - album kelima Utada di Jepun yang dilancarkan pada 19 Mac 2008. Album ini mencatat jualan muat turun digital tertinggi di Jepun pada tahun 2008.
 This Is the One (2009) - album bahasa Inggeris kedua Utada di Amerika Syarikat, dilancarkan pada 14 Mac 2009. Kerja pembikinan album ini mula dilakukan sebaik sahaja kerja pembikinan album Heart Station selesai.

Lagu

 First Love
 Close To You
 Movin' On Without You
 Automatic / Time Will Tell
 Addicted To You
 Wait & See ~Risk~
 Can You Keep a Secret?
 Final Distanc
 Traveling
 Hikari
 Sakura Drops / Letters
 Simple and Clean (lagu tema permainan video Kingdom Hearts)
 Dareka no Negai ga Kanau Koro
 Devil Inside
 Easy Breezy
 You Make Me Want to Be a Man
 Be My Last
 Passion (lagu tema Kingdom Hearts 2)
 Keep Tryin'
 This Is Love
 Boku wa Kuma
 Flavor of Life
 Beautiful World
 Kiss & Cry
 Heart Station
 Stay Gold
 Fight the Blues
 Prisoner of Love
 Come Back to Me
 Sanctuary (versi Bahasa Inggeris bagi lagu Passion)
 Dirty Desire
 Sakura Nagashi
 Hanataba wo Kimi ni
 Manatsu no Tooriame
 Oozora de Dakishimete
 Forevermore
 Anata
 Play A Love Song
 Hatsukoi

Kehidupan peribadi
Pada 7 September 2002, Hikaru berkahwin dengan Kazuaki Kiriya, seorang jurugambar dan seorang pengarah filem Casshern yang telah mengarah beberapa video muzik beliau. Tetapi perkahwinan mereka tidak kekal lama. Selepas empat setengah tahun perkahwinan, pasangan itu mengumumkan perceraian mereka (yang menjadi rasmi pada 2 Mac 2007) kerana tidak memiliki pandangan yang sama dan juga kekurangan komunikasi antara satu sama lain disebabkan kesibukan kerjaya mereka.

Pada 22 Ogos 2013,Ibu Utada Hikaru, Keiko Fuji yang merupakan seorang penyanyi  enka Jepun mati kerana telah bunuh diri dengan cara terjun di kondominium di Shinjuku,Jepun dari tingkat 13.

Rujukan

Pautan luar 

 U3MUSIC INC — laman rasmi Utada Hikaru/laman blog
 laman web Utada  — laman rasmi Toshiba EMI Jepun

Penyanyi JepunOvarian cancer survivors